《春暮吟》
清代·言娱卿

江城玉笛飞春寒，芳草夜绿天南端。韶华弹指逐流水，满袖春南吹紫兰。

少年竹乐未应晚，鸣筝不惜为君弹。楼头一曲东南喜，帘幕重重自卷起。

当门乌桕嘶紫骝，经过臣里东家子。十千买醉颓玉山，当垆歌哭谁知己。

醉呼明月凌沧洲，海水可煮人间愁。碧城落花昨已扫，彩云飞下白玉楼。

明镜朱颜岂长好，当筵且脱千金裘。东南饮汝一杯酒，莫遣桃花笑不休。

作者简介：言娱卿，奉贤人。有《有竹居存稿》。